CELEX: 32015R1176
Language: lt
Date: 2015-07-17 00:00:00
Title: 2015 m. liepos 17 d. Komisijos įgyvendinimo reglamentas (ES) 2015/1176, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga kiauliauogės mozaikos viruso padermės CH2 izoliatas 1906 ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

18.7.2015   
            
            
               LT
            
            
               Europos Sąjungos oficialusis leidinys
            
            
               L 192/1
            
         KOMISIJOS ĮGYVENDINIMO REGLAMENTAS (ES) 2015/1176
   2015 m. liepos 17 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga kiauliauogės mozaikos viruso padermės CH2 izoliatas 1906 ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 22 straipsnio 1 dalį kartu su 13 straipsnio 2 dalimi,
   kadangi:
   
               (1)
            
            
               pagal Reglamento (EB) Nr. 1107/2009 7 straipsnio 1 dalį 2012 m. liepos 30 d. bendrovė „De Ceuster NV“ pateikė Belgijai paraišką dėl veikliosios medžiagos kiauliauogės mozaikos viruso padermės CH2 izoliato 1906 patvirtinimo. 2013 m. sausio 10 d. Belgija, kaip valstybė narė ataskaitos rengėja, pagal to reglamento 9 straipsnio 3 dalį pranešė Komisijai apie paraiškos priimtinumą;
            
         
               (2)
            
            
               2014 m. sausio 8 d. valstybė narė ataskaitos rengėja pateikė Komisijai vertinimo ataskaitos projektą, o jo kopiją – Europos maisto saugos tarnybai (toliau – Tarnyba), kurioje vertinama, ar galima manyti, kad veiklioji medžiaga atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje;
            
         
               (3)
            
            
               Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2014 m. spalio mėn. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;
            
         
               (4)
            
            
               2014 m. gruodžio 19 d. Tarnyba pareiškėjui, valstybėms narėms ir Komisijai pranešė savo išvadą, ar tikėtina, kad veiklioji medžiaga kiauliauogės mozaikos viruso padermės CH2 izoliatas 1906 atitinka Reglamento (EB) Nr. 1107/2009 (2) 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada;
            
         
               (5)
            
            
               2015 m. kovo 20 d. Komisija pateikė Augalų, gyvūnų, maisto ir pašarų nuolatiniam komitetui peržiūros ataskaitą dėl veikliosios medžiagos kiauliauogės mozaikos viruso padermės CH2 izoliato 1906 ir reglamento projektą, kuriuo nustatoma, kad kiauliauogės mozaikos viruso padermės CH2 izoliatas 1906 patvirtinamas;
            
         
               (6)
            
            
               pareiškėjui buvo suteikta galimybė pateikti pastabas dėl peržiūros ataskaitos;
            
         
               (7)
            
            
               nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis, visų pirma peržiūros ataskaitoje išnagrinėtas ir išsamiai aprašytas paskirtis. Todėl tie patvirtinimo kriterijai laikomi įvykdytais. Todėl tikslinga patvirtinti kiauliauogės mozaikos viruso padermės CH2 izoliatą 1906;
            
         
               (8)
            
            
               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias būtina nustatyti tam tikras sąlygas ir apribojimus;
            
         
               (9)
            
            
               be to, Komisijos nuomone, kiauliauogės mozaikos viruso padermės CH2 izoliatas 1906 yra nedidelės rizikos veiklioji medžiaga pagal Reglamento (EB) Nr. 1107/2009 22 straipsnį. Kiauliauogės mozaikos viruso padermės CH2 izoliatas 1906 nėra susirūpinimą kelianti medžiaga ir ji atitinka Reglamento (EB) Nr. 1107/2009 II priedo 5 punkte nustatytas sąlygas. Kiauliauogės mozaikos viruso padermės CH2 izoliatas 1906 yra natūraliai augaluose pasitaikanti viruso padermė. Šis augalų virusas nesireplikuoja už augalų ląstelių ribų, neturi ląstelinės struktūros ir negamina metabolitų. Jis nėra patogeniškas žmonėms ar gyvūnams. Tikimasi, kad taikant Reglamentu (EB) Nr. 1107/2009 patvirtintus naudojimo būdus žmonėms, gyvūnams ir aplinkai daromas papildomas poveikis bus nedidelis palyginti su realiomis ir natūraliomis aplinkybėmis numatomu poveikiu;
            
         
               (10)
            
            
               todėl tikslinga patvirtinti kiauliauogės mozaikos viruso padermės CH2 izoliatą 1906 kaip nedidelės rizikos veikliąją medžiagą. Pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (3) priedas turėtų būti atitinkamai iš dalies pakeistas;
            
         
               (11)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga kiauliauogės mozaikos viruso padermės CH2 izoliatas 1906 patvirtinama pagal šiame priede nustatytas sąlygas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 17 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  EFSA Journal 2015;13(1):3977. Galima rasti internete adresu www.efsa.europa.eu
   
      (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      I PRIEDAS
      
                  Įprastas pavadinimas, identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  Kiauliauogės mozaikos viruso padermės CH2 izoliatas 1906
                  
                     GenBank, inventorinis numeris JN835466
                  CAS Nr. nesuteiktas
               
               
                  Netaikoma
               
               
                  minimali koncentracija 5 × 105 viruso genomo kopijų viename μL
               
               
                  2015 m. rugpjūčio 7 d.
               
               
                  2030 m. rugpjūčio 7 d.
               
               
                  Leidžiama naudoti tik šiltnamiuose.
                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nustatyti vienodi principai, atsižvelgiama į kiauliauogės mozaikos viruso padermės CH2 izoliato 1906 peržiūros ataskaitos išvadas, visų pirma į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį turi skirti su medžiaga dirbančių asmenų ir darbuotojų apsaugai, nes kiauliauogės mozaikos viruso padermės CH2 izoliatas 1906 yra potencialus jautriklis. Naudojimo sąlygose prireikus nurodomos rizikos mažinimo priemonės.
                  Gamintojas užtikrina, kad būtų griežtai laikomasi aplinkos apsaugos sąlygų ir kad gamybos metu būtų vykdoma kokybės kontrolės analizė.
               
            
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.
   
   
      II PRIEDAS
      Įgyvendinimo reglamento (ES) Nr. 540/2011 priedo D dalis papildoma šiuo įrašu:
      
         
                      
                  
                  
                     Įprastas pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo pabaiga
                  
                  
                     Konkrečios nuostatos
                  
               
                     „4
                  
                  
                     Kiauliauogės mozaikos viruso padermės CH2 izoliatas 1906
                     
                        GenBank, inventorinis numeris JN835466
                     CAS Nr. nesuteiktas
                  
                  
                     Netaikoma
                  
                  
                     minimali 5 × 105 viruso genomo kopijų koncentracija viename μL
                  
                  
                     2015 m. rugpjūčio 7 d.
                  
                  
                     2030 m. rugpjūčio 7 d.
                  
                  
                     Leidžiama naudoti tik šiltnamiuose.
                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nustatyti vienodi principai, atsižvelgiama į kiauliauogės mozaikos viruso padermės CH2 izoliato 1906 peržiūros ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį turi skirti su medžiaga dirbančių asmenų ir darbuotojų apsaugai, nes kiauliauogės mozaikos viruso padermės CH2 izoliatas 1906 yra potencialus jautriklis. Naudojimo sąlygose prireikus nurodomos rizikos mažinimo priemonės.
                     Gamintojas užtikrina, kad būtų griežtai laikomasi aplinkos apsaugos sąlygų ir kad gamybos metu būtų vykdoma kokybės kontrolės analizė.“
                  
               
      
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.